stanford-oval/wikipedia huggingface dataset:
Raffaella Reggi
Ura

Hän on voittanut Italian avoimen tennisturnauksen naisten kaksinpelikultaa vuonna 1985, jolloin hän päihitti yhdysvaltalaisen Vicki Nelson-Dunbarin erävoitoin 2-0. Vuonna 1981 Reggi saavutti Orange Bowl -turnauksen alle 16-vuotiaiden tyttöjen sarjan voiton. Hän on myös voittanut Yhdysvaltain avoimen tennisturnauksen sekanelinpelin 1986 parinaan Sergio Casal. Reggi on kuulunut Italian Fed Cup -joukkueeseen vuosina 1982–1991.
Käännös suomeksi
Porttiteoria

Porttiteoria on käsitys, jonka mukaan laillisten tai ”mietojen” päihteiden käyttö toimii ”porttina” kovempiin aineisiin, eli johtaa ennen pitkää siihen, että niiden käyttäjä alkaa käyttää vaarallisempia huumeita. Tyyppiesimerkkeinä pidetään yleensä alkoholia, tupakkaa ja kannabista, sekä usein ylipäätään kaikkia riippuvuutta aiheuttavia aineita.
On esitetty, että erilaiset riippuvuutta aiheuttavat aineet herkistävät aivojen mielihyväkeskusta ja saavat ne ”kaipaamaan” kovempia päihteitä.  Porttiteoriaa on usein kritisoitu siitä, että se jättää huomioimatta lukuisia päihteidenkäytölle altistavia tekijöitä, kuten geenien ja ympäristötekijöiden vaikutukset. Tutkimusten mukaan siihen päätyykö nuori kovien huumeiden käyttäjäksi vaikuttaa enemminkin sosiaalinen ympäristö ja työllisyystilanne, kuin kannabiksen käyttö.
Tutkimukset

Tutkimustulokset porttiteoriasta ovat ristiriitaisia. Muun muassa hiirikokeissa on todettu geenien muuttumiseen perustuva mekanismi, joka tukee porttiteoriaa nikotiinin kohdalla. Ihmisellä tätä ei ole vahvistettu.
Yhdysvaltalaisessa tutkimuksessa ne nuoret, joilla ei ollut havaittu muita käytöshäiriöitä ja jotka olivat käyttäneet alkoholia tai tupakkaa viimeisen kuukauden aikana käyttivät 30 kertaa todennäköisemmin kannabista. Ne jotka olivat kokeilleet myös kannabista käyttivät 17 kertaa todennäköisemmin kokaiinia, heroiinia tai LSD:tä.
Suomen akatemian tutkimuksen mukaan nuorilla, jotka ovat aloittaneet tupakoinnin varhain oli moninkertainen riski aloittaa myöhemmin myös kannabiksen käyttö. Tutkijoiden mukaan tulokset tukevat porttiteoriaa, jonka mukaan lailliset päihteet, kuten tupakka ja alkoholi, toimivat porttina laittomien huumeiden käytön aloittamiseen. Muita kannabiksen käyttöön vaikuttavia tekijöitä olivat nuoren impulsiivisuus ja toisen vanhemman alkoholinkäyttö.
Vuonna 2012 julkaistussa yhdysvaltalaisessa tutkimuksessa selvitettiin alkoholin, tupakan ja kannabiksen käytön vaikutusta lukioikäisten päihdekokeiluihin. Tutkimuksen mukaan varhainen alkoholin käytön aloittaminen lisää kaikkein selvimmin todennäköisyyttä käyttää myöhemmin tupakkaa, kannabista ja muita päihteitä. Täten ennalta ehkäisevä päihdetyö tulisi kohdistaa alkoholin käytön aloittamisen välttämiseen ja myöhäistämiseen.
Aiheesta muualla

Aivotutkija: Sokeri altistaa lapset riippuvuuksille Iltalehti 9.10.2014.
Poliisi uskoo porttiteoriaan, tutkija tyrmää - "Teoria on täysin järjetön ja virheellinen" Etelä-Suomen Sanomat 9.12.2015.
Pélagie Gbaguidi

Pélagie Gbaguidi (1965, Dakar, Senegal) on beniniläinen taiteilija, joka asuu ja työskentelee Brysselissä. Hänet  tunnetaan maalauksistaan ja piirustuksistaan, joiden otsikko on "le Code noir", jotka herättävät orjakaupan väkivallan ja sen aiheuttamat traumat seuraaville Länsi-Afrikan kulttuurien sukupolville.
Pélagie Gbaguidin teos otsikolla The Missing Link. Dicolonisation Education by Mrs Smiling Stone oli esillä Kasselin 14. documentassa Kasselissa ja Ateenassa vuonna 2017.
Elämäkerta

Pélagie Gbaguidi syntyi Dakarissa vuonna 1965. Hän opiskeli taidetta Liègessä Belgiassa l'École des beaux-arts Saint-Lucissa, josta valmistui vuonna 1995.
Työ

Pélagie Gbaguid kutsuu itseään nykyajan "griootiksi". Se tarkoittaa perinteisesti Länsi-Afrikan suullisen perinteen tallentajaa ja välittäjää fyysisen alueen ja esi-isien välillä, jotka käyttävät taidetta ja musiikkia kääntämisen keinoina. Griootti kyseenalaistaa yksilön kokemuksen omaksumalla muinaiset sanat ja mallintaa ne taiteeksi heidän elävien jälkeläistensä tulkittaviksi.
Hänen taiteensa on trauman merkkien ja jälkien antologia. Se keskittyy siirtomaa-ajan ja postkolonialistisen Afrikan historian arkistointiin. Teoksillaan hän pyrkii paljastamaan menneisyyden väkivaltaisimpien vaikeuksien unohtamisen prosessin. Yrittäessään paljastaa tukahdutetut muistot, hänen käsittelemänsä abstraktit ideat näyttävät herättävän taiteilijassa kiireen antaa niille muoto. Tästä tarpeesta luoda vapauttavia kuvia tulee korpus, josta nykyiset muodot voidaan piirtää.
Aiheesta muualla

Frieze - documenta 14
Dakarin biennaali
Beninin kulttuuri
Beninin biennaali
Afrikan nykytaide
Videot

The Missing Word
Divina Komedia
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pélagie Gbaguidi
Käännös suomeksi
Porttipahdan tekojärvi

| Porttipahdan tekojärvi |
| --- | --- |
 Jäätyneen järven länsiosa ilmakuvassa helmikuussa 2017.
Valtiot:  Suomi 
Paikkakunta:  Sodankylä
Koordinaatit:  68°03′00″N, 26°40′59″E
Vesistöalue ja valuma-alueen tietoja
Laskujoki:  Kitinen
Järvinumero:  65.831.2.001 
Mittaustietoja
Pinnankorkeus:  234 – 245 m
Rantaviiva:  335,593  km 
Pinta-ala:  148,6 km² 
 fiPorttipahdan tekojärvi 
Porttipahdan tekojärvi, myös lyhyesti Porttipahta, on Kitisen latvoilla Sodankylässä sijaitseva tekojärvi. Järven pinnan säännöstelyväli on yhdeksän metriä, mikä vastaa pinta-alan vaihtelua välillä 34–214 km². Tekojärven täyttö alkoi vuonna 1967 ja se valmistui vuonna 1970. Porttipahdan tekojärven ja sen itäpuolella sijaitsevan Lokan tekojärven yhdistävät Tankajoki sekä vuonna 1981 valmistunut Vuotson kanava, jonka kautta on sittemmin juoksutettu myös Lokan säännöstelyvesiä Kitiseen. Porttipahdan säännöstelypato sijaitsee järven eteläpäässä. Sen pudotuskorkeus on 30 m ja sen yhteydessä on 35 MW:n vesivoimalaitos.
Porttipahdan voimalaitos ja säännöstelypato. Kitisen alku näkyy vasemmalla.
Rantojen puhdistus

Lokan ja Porttipahdan tekojärvien alle on jäänyt kantoja ja muuta puumateriaalia, jota on etenkin 2000-luvulla alettu korjata pois. Pääsääntöisesti ranta-alueilta on kerätty pois puumateriaalia matalan vedenpinnan aikana. Syntyneet puu- ja kantokasat on poltettu paikan päällä, sillä puita ei ole voinut hyödyntää energiataloudessa muun muassa niiden sisältämän hiekan takia.
Aiheesta muualla

Tutkimus: Vesivoiman rakentaminen vahingoitti saamelaisia, Yle 7.12.2010
Tekojärvet hukuttivat kylät ja puut, kun vesivoima tuli Lappiin (maksumuuri), Helsingin Sanomat 31.7.2016
Dokumentteja ja ohjelmia
Muisti: Hukutethin kyliäkin, Yle
Tekoaltaat mullistivat sompiolaisten elämän, Hukutettu maa -dokumentti, Yle
Péter Jakab

Jakab Péter
Peter Jakab (s. 16. elokuuta 1980 Miskolc, Unkari) on unkarilainen poliitikko.
Alkuperä ja ura:

Jakab on Jobbikin puheenjohtaja  ja Unkarin parlamentin jäsen. Hän valmistui Miskolcin yliopistosta vuonna 2004. Vuosina 2009–2010 hän toimi historianopettajana Miskolcin Gypsy Secondary Schoolissaselvennä ja Cali Minorselvennä ammattikoulussa. Hän puhui aina avoimesti juutalaisesta alkuperästään. Hänen isoisänsä kuoli Auschwitzissa. Hänen isoäitinsä kääntyi kristinuskoon vuonna 1925 ja kasvatti Mezőturissa 11 lasta. Vuoden 2018 parlamenttivaaleissa hänet valittiin parlamentin jäseneksi. Helmikuusta kesäkuuhun 2019 hän oli Jobbikin parlamentaarisen ryhmän varajohtaja. Hän on ollut Jobbikin parlamenttiryhmän johtaja kesäkuusta 2019 lähtien.[lähde? ]
25. tammikuuta 2021 Péter Jakab teki päätöksen: hän osallistuu päävaaleihin pääministerikandidaattina.
Post Traumatic EP

| Post Traumatic EP Mike Shinoda |
| --- | --- | --- |

EP-levyn tiedot
 Julkaistu: 25. tammikuuta 2018
 Tyylilaji: alternative hip hop
 Kesto: 09.34
 Levy-yhtiö: Warner Bros. Records
Mike Shinodan muut julkaisut
|   | Post Traumatic EP 2018 | Post Traumatic 2018 |
Post Traumatic EP on yhdysvaltalaisen Mike Shinodan julkaisema soolo-EP. Se julkaistiin 25. tammikuuta 2018. EP sisältää kolme kappaletta. EP on Shinodan ensimmäinen musiikkijulkaisu Linkin Park -yhtyeen laulajan Chester Benningtonin kuoleman jälkeen. Shinoda teki jokaiseen kappaleeseen itse kuvaamansa musiikkivideot. Hän myös mainitsi, ettei tämä julkaisu ole osa Linkin Parkia eikä myöskään hänen sooloprojektiaan Fort Minoria.
Kappalelista

Kaikki sanat Mike Shinoda.
| Digitaalinen lataus |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Place to Start | 2.13 |  |  |  |  |  |  |  |
| 2. | Over Again | 3.50 |  |  |  |  |  |  |  |
| 3. | Watching As I Fall | 3.31 |  |  |  |  |  |  |  |
|  |  | 9.34 |  |  |  |  |  |  |  |
Ramon Dekkers

| Ramon Dekkers |
| --- | --- |

Henkilötiedot
Syntynyt: 4. syyskuuta 1969 Breda, Alankomaat
Kuollut: 27. helmikuuta 2013 (43 vuotta)  Breda, Alankomaat
Kansalaisuus:   alankomaalainen
Potkunyrkkeilijä
Lempinimi:  The Diamond
Aktiivisena:  1986–2006
Pituus:  172cm
Paino:  72kg
Kätisyys:  oikea
Seura(t):  Team Dekkers Golden Glory
Tilastot
Ottelut:  223
Voitot:  186
– tyrmäyksellä:  95
– päätöksellä:  91
Tappiot:  35
Ratkaisemattomat:  2
Aiheesta muualla
www.diamondDekkers.com
Ramon Dekkers (4. syyskuuta 1969 Breda – 27. helmikuuta 2013 Breda) oli hollantilainen potkunyrkkeilijä. Hän oli kahdeksankertainen maailmanmestari Muay Thai / potkunyrkkeilyssä. Hän oli Thaimaan tunnetuin ei-thai-taistelija 1990-luvulla. Hän oli myös ensimmäinen taistelija, joka sai "Muay Thai Foreign Fighter Of The Year" -palkinnon Thaimaassa.
Rai

Rai tarkoittaa seuraavia:
rai, musiikkityyli
rai, rairuoho
rai, Thaimaassa käytössä oleva pinta-alan yksikkö
RAI, Radiotelevisione Italiana, italialainen televisio- ja radioyhtiö
RAI, vanhusasiakkaiden hoidon tarpeen ja laadun sekä kustannusten arviointi- ja seurantajärjestelmä.
Henkilöt

Rai on seuraavien henkilöiden nimi:
Raí, Raí Souza Viera de Oliviera (s. 1965), brasilialainen jalkapalloilija
Aishwarya Rai (s. 1973), intialainen näyttelijä ja missi
Bibhashwori Rai (s. 1970), nepalilainen ampuja
Nityanand Rai (s. 1966), intialainen poliitikko
Prem Das Rai (s. 1954), intialainen poliitikko
Raghu Rai (s. 1942), intialainen valokuvaaja ja kuvajournalisti
Sita Kumari Rai, nepalilainen taekwondoin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rai”, voi hakea sivunnimihaulla, laajalla sivunnimihaulla tai tekstihaulla.
Radoslava Mavrodieva

| Mitalit> Maa:   Bulgaria.Naisten yleisurheilu.Sisäratojen EM-kilpailut  | Mitalit> Maa:   Bulgaria.Naisten yleisurheilu.Sisäratojen EM-kilpailut  | Mitalit> Maa:   Bulgaria.Naisten yleisurheilu.Sisäratojen EM-kilpailut  | Maa:   Bulgaria> Naisten yleisurheilu. |
| --- | --- | --- | --- |
|  Kultaa | Glasgow 2019 | kuulantyöntö |  |
|  Hopeaa | Belgrad 2017 | kuulantyöntö |  |
|  Pronssia | Praha 2015 | kuulantyöntö |  |
Radoslava Mavrodieva Jankova (bulg. Радослава Мавродиева Янкова, s. 13. maaliskuuta 1987 Sliven) on bulgarialainen kuulantyönnön sisäratojen Euroopan-mestari. Hän edustaa ASKLA Sliven -seuraa.
Mavrodieva sijoittui alle 20-vuotiaiden sarjassa MM-kilpailuissa kuudenneksi Grossetossa 2004 ja EM-kilpailuissa viidenneksi Kaunasissa 2005. Hän karsiutui loppukilpailusta Barcelonan EM-kilpailuissa 2010, Pariisin sisäratojen EM-kilpailuissa 2011, Daegun MM-kilpailuissa 2011 ja Istanbulin MM-hallikilpailuissa 2012. Hän sijoittui kuudenneksi Helsingin EM-kilpailuissa 2012. Hän jäi Lontoon olympialaisten karsinnassa ilman tulosta.
Mavrodieva karsiutui loppukilpailusta Göteborgin sisäratojen EM-kilpailuissa 2013, saman vuoden Moskovan MM-kilpailuissa ja Sopotin MM-hallikilpailuissa 2014. Zürichin EM-kilpailuissa 2014 hän sijoittui 12:nneksi.
Mavrodieva saavutti Prahan sisäratojen EM-kilpailuissa 2015 pronssia tuloksella 17,83. Seuraavana vuonna hän sijoittui kuudenneksi sisäratojen MM-kilpailuissa Portlandissa ja viidenneksi Amsterdamin EM-kilpailuissa. Rio de Janeiron olympialaisissa hän karsiutui loppukilpailusta.
Mavrodieva saavutti Belgradin EM-hallikilpailuissa 2017 hopeaa silloisella sisäratojen ennätyksellään 18,36. Hän karsiutui loppukilpailusta Lontoon MM-kilpailuissa 2017 ja Birminghamin sisäratojen MM-kilpailuissa 2018. Berliinin EM-kilpailuissa 2018 hän sijoittui kuudenneksi. Hän voitti sisäratojen Euroopan-mestaruuden Glasgow'ssa 2019 ennätyksellään 19,12.
Mavrodieva on voittanut Bulgarian-mestaruuden kuulantyönnössä ulkoradoilla 2005, 2010, 2011, 2013, 2014, 2015, 2017 ja 2018 sekä sisäradoilla 2005, 2010, 2011, 2012, 2016, 2017, 2018 ja 2019. Hän on voittanut maansa mestaruuden myös kiekonheitossa 2014.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| kuulantyöntö | 18,95 | Stara Zagora | 20. heinäkuuta 2018 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| kuulantyöntö | 19,12 | Glasgow | 3. maaliskuuta 2019 |
| kiekonheitto | 44,55 | Pravets | 16. kesäkuuta 2013 |
Radoslav Nesterovič

| Radoslav Nesterović |
| --- | --- |

Henkilötiedot
Koko nimi:  Radoslav Nesterović
Syntynyt: 30. kesäkuuta 1976 (ikä 48) Ljubljana, Jugoslavia
Kansalaisuus:   Slovenia/ Kreikka
Koripalloilija
Pelipaikka:  Sentteri
Pituus:  213 cm
Paino:  116 kg
NBA-varaus:  17. varaus 1998, Minnesota Timberwolves
Pelaajaura
Seurajoukkueet
1992–1993 1993–1995 1995–1997 1997–1999 1999–2003 2003–2006 2006–2008 2008–2009 2009–2010 2010–2011:   KK Partizan  PAOK Thessaloniki BC  KK Union Olimpija  Virtus Bologna  Minnesota Timberwolves  San Antonio Spurs  Toronto Raptors  Indiana Pacers  Toronto Raptors  Olympiakos BC
Maajoukkueet
1995–2007:   Slovenia
Aiheesta muualla
planetrasho.wordpress.com
FIBA
Radoslav "Rasho" Nesterovič (s. 30. toukokuuta 1976 Ljubljana) on slovenialainen ammattilaisuransa lopettanut koripalloilija.
NBA-ura

Nesterovič aloitti NBA-uransa 1998 Minnesota Timberwolvesin riveissä. Hän edusti seuraa viisi kautta. Vuosina 2003–2006 hän pelasi San Antonio Spursissa ja vuosina 2006–2008 Toronto Raptorsissa. Kesällä 2008 hänet myytiin Indiana Pacersiin. Nesterovič pelasi NBA:ssa 811 runkosarjaottelua ja 64 pudotuspeliä.
Aiheesta muualla

NBA:n pelaajaprofiili (englanniksi)
Euroliigan pelaajaprofiili (englanniksi)
Rantatädyke

| Rantatädyke |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Tädykkeet Veronica
Laji::  longifolia
Kaksiosainen nimi
 Veronica longifolia  L. 
Muunnokset
 jokirantatädyke (var. longifolia)  merirantatädyke (var. maritima) 
Katso myös
   Rantatädyke Wikispeciesissä   Rantatädyke Commonsissa 
Infobox OKNimi-testi OK: 
Rantatädyke (Veronica longifolia, vanh. Pseudolysimachion longifolium) on rannoilla ja niityillä kasvava monivuotinen, ruohovartinen kasvi. Sitä kasvatetaan myös koristekasvina.
Rantatädykkeen pysty varsi kasvaa 30–90 senttimetrin korkuiseksi. Lehdet kasvavat kaksittain tai kolmittain, lehtilapa on pitkulainen, leveyttään monta kertaa pidempi ja hammaslaitainen. Kukinto on hyvin tiheä, 10–30 cm pitkä latvaterttu, jossa on suuri määrä pieniä kukkia. Kukan teriö on neliliuskainen, 6–8 millimetriä leveä, väriltään sininen (harvoin valkoinen). Lajin voi sekoittaa melko samankaltaiseen tähkätädykkeeseen (Veronica spicata).
Rantatädykettä esiintyy koko Suomessa. Laji on yleinen luonnonkasvi Lapissa ja Pohjois-Pohjanmaalla sekä Etelä-Suomen rannikolla. Itä-Suomessa kasvi on katsottu uustulokkaaksi.
Aiheesta muualla

Kasviatlas: Rantatädykkeen (Veronica longifolia) levinneisyys Suomessa.
Pinkka, Lajintuntemuksen oppimisympäristö: Rantatädyke (Veronica longifolia)
Luontoportti: Rantatädyke (Veronica longifolia)
Pohjolan kasvien pauloissa: Veronica longifolia – rantatädyke
Prestfoss

| Prestfoss |
| --- | --- |
 Kansanmusiikin talo
 Prestfoss
 Koordinaatit: 60°02′36″N, 9°38′07″E 
Valtio:  Norja
Lääni:  Buskerud
Kunta:  Sigdal
Pinta-ala:  
 – Maa:  0,7 km²
Väkiluku (2023):  505
 – Väestötiheys:  721,4 as./km²
Infobox OKVirheellinen NIMI-arvo: 
Prestfoss on taajama Sigdalin kunnassa Buskerudin läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 505 vuonna 2023.
Aiheesta muualla

Kuvia tai muita tiedostoja aiheesta Prestfoss Wikimedia Commonsissa
Johnny Otis

John Alexander Veliotes eli Johnny Otis (28. joulukuuta 1921 Vallejo, Kalifornia – 17. tammikuuta 2012) oli yhdysvaltalainen blues- ja R&B-muusikko. Hänet valittiin Rock and Roll Hall of Fameen 1994.
Otisilla on kreikkalaisia sukujuuria, ja hän tuli tunnetuksi mm. "Willie and the Hand Jive" -standardillaan huhtikuussa 1957. Hän pääsi Blues Hall of Fameen vuonna 2000. Otis kuoli tammikuussa 2012.
Shuggie Otis on Johnny Otisin poika.
Reikätauti

Reikätautiin kuollut riikinkukkoahven.
Reikätauti on kalojen sairaus, joka vaivaa sekä makeassa vedessä että merivesiakvaariossa pidettyjä lajeja. Makeavesiakvaariossa sitä tavataan lehtikaloilla ja muilla kirjoahvenilla, varsinkin riikinkukkoahvenella ja kiekkokaloilla. Merivesiakvaariossa keisarikalat ja välskärikalat sekä eräät muut kalat ovat sille alttiita.
Reikätauti auiheuttaa reikiä ja kuoppia kalan ihoon, ensin päähän, myöhemmin myös kylkiviivan kohdalle.
Reikätaudin aiheuttajasta on monia mielipiteitä. Monissa reikätautisissa kaloissa on Hexamita-alkueläimen aiheuttama tulehdus, mutta voi olla, että reikätauti altistaa kalat tälle infektiolle. Reikätaudin syyksi on arveltu myös kalkin, fosforin ja D3-vitamiinin epätsapainoa.
Reikätautia on pidetty myös stressin aiheuttamana autoimmuunisairautena, joka liittyy etenkin huonoon vedenlaatuun. Luonnossa sitä esiintyy vain hyvin harvoin.
Aiheesta muualla

Pro, Steven: Marine Head and Lateral Line Erosion (A Description of the Syndrome and a Review of its Speculated Causes)  2005. Reefeeping Magazine Reef Central. Viitattu 4.5.2009. (englanniksi)
Porttikielto

Porttikielto tarkoittaa henkilölle tai ryhmälle annettua kieltoa mennä määrättyyn tilaan, paikkaan, yleisötilaisuuteen tai muuhun julkiseen tapahtumaan. Porttikiellon syynä on yleensä vahingonteko tai häiriökäyttäytyminen. Porttikiellon saantia kutsutaan myös mustalle listalle joutumiseksi. Laki ei tunne porttikiellon käsitettä. Sitä voidaan kuitenkin perustella järjestyksenvalvojan oikeudella estää pääsy mahdollisesti ongelmia aiheuttavilta henkilöiltä ja julkisrauhan säilyttämisellä.[lähde? ]
Porttikiellon historia

Porttikielto on aikoinaan ollut lainvoimainen ”lähestymiskielto”, joka oli nimismiehen vahvistama.[lähde? ] Nykylaki ei tunne käsitettä porttikielto. Toisaalta laki ei kiellä sellaista asettamasta. Tällöin porttikiellot eivät ole laittomia, vaikka näin kuulee joskus väitettävän.[lähde? ]
Toisaalta ravintolat ja yleisötapahtumat sijaitsevat yleisellä paikalla usein, joten porttikiellon antaminen sellaiselle alueella on aina ongelmallista. Ravintola saa valita asiakkaansa eikä ketään voi pakottaa myymään ruokaa tai olutta jos asiakas on epäasiallinen.
Oikeus estää sisäänpääsy

Järjestyksenvalvojalla on velvollisuus estää pääsy toimialueelleen henkilöltä, jonka päihtymyksensä, käyttäytymisensä tai varustautumisensa vuoksi on perusteltua syytä epäillä vaarantavan siellä järjestystä tai turvallisuutta taikka joka ei ole täyttänyt sinne pääsyn edellytykseksi asetettua ikää. Järjestyksenvalvojalla on lisäksi oikeus (harkinnanvarainen estäminen) estää pääsy toimialueelleen henkilöltä
jonka on syytä epäillä aikaisemman käyttäytymisensä perusteella vaarantavan siellä järjestystä tai turvallisuutta,
joka ei täytä ehtoja, jotka tilaisuuden järjestäjä tai alueen haltija on asettanut sinne pääsemiselle,
jonka on syytä epäillä pitävän hallussaan esineitä tai aineita, joiden hallussapito siellä on lain taikka tilaisuuden järjestäjän tai poliisin asettamien ehtojen mukaan kielletty.
Kauppakeskuksessa, liikenneasemalla tai joukkoliikenteen kulkuneuvossa toimivalla järjestyksenvalvojalla ei kuitenkaan ole oikeutta sisäänpääsyn estämiseen. Sen sijaan joukkoliikenteen kulkuneuvossa kuljettajalla ja konduktöörillä on tällainen oikeus.[lähde? ]
Järjestyksenvalvojan koulutusmateriaali sanoo porttikiellosta seuraavaa: "Järjestyksenvalvoja ei kuitenkaan voi antaa henkilölle porttikieltoa toimialueelle, ja juuri tämän vuoksi henkilön aiempi käyttäytyminen tai varustautuminen ei saa johtaa kategoriseen pääsyn estämiseen."
Porttikielto ja julkisrauha

Porttikiellon rikkojan voidaan katsoa loukkaavan julkisrauhaa, jos porttikieltoon on syynä henkilön aiempi käytös, minkä takia porttikielto on asetettu. Esimerkiksi ravintola kuuluu lain mukaan julkisrauhan piiriin. Luvatta tunkeutuminen julkisrauhan piiriin kuuluvalle alueelle on lain mukaan rikos, jos teosta aiheutuu vähäistä suurempaa haittaa. Vähäistä suuremmaksi haitaksi voidaan katsoa jo se, että porttikiellon rikkoja vie henkilökunnan aikaa. Tällöin porttkikiellon rikkojan voi ottaa kiinni. Vuonna 2019 tuomittiin ravintolassa aiemmin riehunut,  monta kertaa porttikieltoa rikkonut mies 20 päiväsakkoon.
Pärskäjuuret

| Pärskäjuuret |
| --- | --- |
 Veratrum virginicum
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Yksisirkkaiset Liliopsida
Lahko::  Liliales
Heimo::  Sudenmarjakasvit Melanthiaceae
Suku::  Pärskäjuuret Veratrum  L.
Katso myös
   Pärskäjuuret Wikispeciesissä   Pärskäjuuret Commonsissa 
Infobox OKNimi-testi OK: 
Pärskäjuuret (Veratrum) on kasvisuku sudenmarjakasvien (Melanthiaceae) heimossa, joka on aiemmin tunnettu karhunruohokasveina. Pärskäjuuriin kuuluu 25 lajia, joita esiintyy Amerikassa ja Euraasiassa, varsinkin lauhkealla vyöhykkeellä.
Lajeja

etelänpärskäjuuri eli valkopärskäjuuri (Veratrum album )
etelänpärskäjuuri (Veratrum album subsp. album)
jättipärskäjuuri (Veratrum californicum)
ripsupärskäjuuri (Veratrum fimbriatum)
purppurapärskäjuuri (Veratrum formosanum)
rispapärskäjuuri (Veratrum grandiflorum)
pohjanpärskäjuuri (Veratrum lobelianum, syn. V. album subsp. lobelianum)
tummapärskäjuuri (Veratrum nigrum)
viherpärskäjuuri (Veratrum viride)
Tuntomerkkejä

Pohjoismaissa tavataan luonnonkasvina pohjanpärskäjuurta Koillis-Norjassa ja Suomessa Utsjoella. Lisäksi etelänpärskäjuurta ja tummapärskäjuurta kasvaa harvoin villiintyneinä koristekasveina. Pohjoismaiden pärskäjuuret ovat 0,5–1,5 metriä korkeita ruohoja, joilla on leveät, varressa kierteisesti sijaitsevat lehdet ja kukintona runsaskukkainen kerrannainen latvaterttu. Pärskäjuuret ovat myrkyllisiä.
Aiheesta muualla

ITIS: Veratrum (englanniksi)
United States Department of Agriculture (USDA): Veratrum (englanniksi)
Flora of China: Veratrum (englanniksi)
Johnny Paul Koroma

| Johnny Paul Koroma |
| --- | --- |

Sierra Leonen valtionpäämies
 25. toukokuuta 1997 – 6. helmikuuta 1998  
Edeltäjä:  Ahmad Tejan Kabbah
Seuraaja:  Ahmad Tejan Kabbah
Henkilötiedot
Syntynyt: 9. toukokuuta 1960 Tombodu, Konon piirikunta, Brittiläinen Sierra Leone
Kuollut: 1. kesäkuuta 2003 (43 vuotta) Lofa, Liberia (?)
Tiedot
Puolue:  Armed Forces Revolutionary Council (AFRC) (sotilasjuntta)
Uskonto:  kristinusko
Etnisyys:  limba
Sotilaspalvelus
Palvelusmaa(t):   Sierra Leone
Puolustushaara:  Sierra Leonen asevoimat
Palvelusvuodet:  1985–1998
Sotilasarvo:  everstiluutnantti
Taistelut ja sodat:  Sierra Leonen sisällissota
Johnny Paul Koroma (s. 9. toukokuuta 1960 – julistettu kuolleeksi 1. kesäkuuta 2003) oli Sierra Leonen valtionpäämies toukokuusta 1997 helmikuuhun 1998. Koroma oli sotilasarvoltaan majuri, myöhemmin everstiluutnantti.